واحد الموضه جديده وغريبه بانت هاد الأيام، هي قالي واحد المسؤول كبير، تلاقيت واحد المسؤول كبير وهاد البدعه، يلا كانت صحيحه، كل واحد كيفاش كيستعملها، وعلاش كيستعملها الهدف المعلن هو كشف خبر أو تحليل، ولكن راه في عمق الأشياء هاد الأسلوب راه خطير للغايه، حيث كيتعمّد يصور باللي عمق الدوله ما فيهش اتفاق حتی في بعض القضايا الاستراتيجيه والكبيره وكاين اللي كيمشي أبعد بتصوير أن عمق الدوله فيه ناس رافضين ومتمردين في صمت، وبأنه كاين ولاد الحلال اللي لا حيله لهم أما ما يحدث سمفونيه التهويل وخلط العرارم خدامه من زمان، ودابا مستمره بسرعه أكبر، مع توزيع للأدوار المكلف بمهمه البلطجه وحريه التشهير، المكلف بمهمه العويل والنواح، والمكلف بالتنظير والتأصيل، وزيد وزيد فكره وحده خدّامين عليها المغرب غادي للحيط، مع اختلاف في العبارات، باختلاف الموقع والسيفي والعرض  المغرب طراسا الطريق ديالو، رغم كل الحوادث العابره والضوضانات المزعجه، ولكن علاش هاد الهوس بتسويد كل ما في البلاد؟ واش هاد الشي عادي؟ بلاد غاديه للحيط وهي علی أبواب تنظيم المونديال؟ وايلي بلاد غاديه للحيط وهي قدرات تكسب الثقه ديال كبار العالم؟ ما يمكنش العيب ماشي فالأدوات والعاهات النضاليه اللي خدامه فهاد المشروع، انما فشي مهندس غير عبقري جرّب يلعب بالخيوط، ويقمّر علی دكه الاحتياط، حتی تحرقو ليه بين يديه وتخلط ليه كلشي قدامو، وتفرگع ليه القادوس حدا عينيه وبقی كيتفرج غنتائج الغباء العبقري ديالو الحاصول الراعي ما جبر ما يدير ناض يقطع فنعايلو هادي قالوها سيادنا اللوالا ماشي شي مسؤول كبير تلاقيتو فشي مرحاض عمومي صحه فطوركم 
 عاود قرا باش تفهم شنو كتبتي